2017 թվականին մայիսմեկյան տոնը նշվում է երկրագնդի տարբեր վայրերում ընթացող լարված ու մտահոգիչ իրադարձությունների համայնապատկերում, որը բնութագրվում է հետզհետե աճող քաղաքական լարվածությամբ, տնտեսական անկայունությամբ և միջազգային ահաբեկչության ընդլայնմամբ: Մերձավոր Արևելքում և Ուկրաինայում չդադարող զինված հակամարտությունները, Եվրոպայում և Միացյալ Նահանգներում տեղի ունեցող էթնիկ բախումները, արտագաղթողների և փախստականների անկառավարելի տեղաշարժը լուրջ խոչընդոտ են համաշխարհային տնտեսության զարգացման համար: Արդեն իսկ նկատելի են տնտեսության մեջ ոչ ֆորմալ զբաղվածության ընդլայնումը, արդյունքում նվազում են աշխատողների եկամուտների և սոցիալական ապահովության մակարդակը, որպես հետևանք ավելանում է ծայրահեղ աղքատությունն ու գործազրկությունը մասնավորապես երիտասարդության շրջանում: